Ja seda ka mitmes mõttes. Mulle meeldib, kuidas  Roy otsib ka vaimses plaanis midagi. Ma sain endale eile lõpuks tema auhinnatud "Himaalaja jutud" ,, laenasin selle 24ks tunniks välja, aga enne seda sain natuke sirvida. Mingisugused laused seal juba tekitasid minus seda resonantsi, mida üks hea spirituaalne raamat saab tekitada (näiteks ka "Minu Nepaalis" on selliseid kohti ). Ma loodan, et ma suudan oma reisikirjadega ka midagi sellist tekitada, vähemasti olen ma seda miskit kogenud, nii reisidel kui ka hiljem sellest kirjutades. Ma ei oskagi seda hetkel paremini kirjeldada. Kui te loete "Minu Mongoolias" templistseeni või üksinda mägedes ekslemist, siis seal see miski on minu jaoks olemas.